CELEX: 32014D0105
Language: sk
Date: 2014-02-24 00:00:00
Title: 2014/105/EÚ: Vykonávacie rozhodnutie Komisie z  24. februára 2014 , ktorým sa mení rozhodnutie 2004/3/ES, pokiaľ ide o uplatniteľné triedy Únie [oznámené pod číslom C(2014) 1081]  Text s významom pre EHP

26.2.2014   
            
            
               SK
            
            
               Úradný vestník Európskej únie
            
            
               L 56/16
            
         
      VYKONÁVACIE ROZHODNUTIE KOMISIE
   
   z 24. februára 2014,
   ktorým sa mení rozhodnutie 2004/3/ES, pokiaľ ide o uplatniteľné triedy Únie
   [oznámené pod číslom C(2014) 1081]
   (Text s významom pre EHP)
   (2014/105/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (1), a najmä na jej článok 17 ods. 2,
   keďže:
   
               (1)
            
            
               V rozhodnutí Komisie 2004/3/ES (2) sa odkazuje na triedy základného sadiva zemiakov stanovené smernicou 93/17/EHS (3). Smernica 93/17/EHS bola nahradená vykonávacou smernicou Komisie 2014/20/EÚ (4). V uvedenej smernici sa stanovujú požiadavky týkajúce sa škodlivých organizmov, ako aj ďalšie požiadavky.
            
         
               (2)
            
            
               Vzhľadom na toto nahradenie je potrebné náležitým spôsobom nahradiť odkazy na triedy v rozhodnutí 2004/3/ES. Nové odkazy by mali zodpovedať požiadavkám týkajúcim sa škodlivých organizmov.
            
         
               (3)
            
            
               Rozhodnutie 2004/3/ES by sa preto malo zodpovedajúcim spôsobom zmeniť.
            
         
               (4)
            
            
               Je vhodné, aby sa toto rozhodnutie uplatňovalo od toho istého dátumu, ako sa bude uplatňovať vykonávacia smernica 2014/20/EÚ.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Článok 1 rozhodnutia 2004/3/ES sa nahrádza takto:
   
      „Článok 1
      Členské štáty uvedené v stĺpci 1 prílohy I sú v súvislosti s uvádzaním sadiva zemiakov na trh v regiónoch uvedených oproti ich názvom v stĺpci 2 prílohy I oprávnené obmedziť uvádzanie sadiva zemiakov na trh na základné sadivo zemiakov takto:
      
                  a)
               
               
                  v prípade produkcie sadiva zemiakov na ktorékoľvek z nasledujúcich základných sadív zemiakov:
                  
                              i)
                           
                           
                              základné sadivo zemiakov, ktoré spĺňa podmienky pre ‚triedu Únie S‘ stanovené v bode 1 písm. a) bodoch ii) až v) a v bode 1 písm. b) bodoch i) až iv) prílohy I k vykonávacej smernici Komisie 2014/20/EÚ (5), alebo
                           
                        
                              ii)
                           
                           
                              základné sadivo zemiakov, ktoré spĺňa podmienky pre ‚triedu Únie SE‘ stanovené v bode 2 písm. a) bodoch ii) až v) a v bode 2 písm. b) bodoch i) až iv) prílohy I k vykonávacej smernici 2014/20/EÚ;
                           
                        
            
                  b)
               
               
                  v prípade produkcie zemiakov na ktorékoľvek z nasledujúcich základných sadív zemiakov:
                  
                              i)
                           
                           
                              základné sadivo zemiakov, ktoré spĺňa podmienky pre ‚triedu Únie S‘ stanovené v bode 1 písm. a) bodoch ii) až v) a v bode 1 písm. b) bodoch i) až iv) prílohy I k vykonávacej smernici 2014/20/EÚ;
                           
                        
                              ii)
                           
                           
                              základné sadivo zemiakov, ktoré spĺňa podmienky pre ‚triedu Únie SE‘ stanovené v bode 2 písm. a) bodoch ii) až v) a v bode 2 písm. b) bodoch i) až iv) prílohy I k vykonávacej smernici 2014/20/EÚ, alebo
                           
                        
                              iii)
                           
                           
                              základné sadivo zemiakov, ktoré spĺňa podmienky pre ‚triedu Únie E‘ stanovené v bode 3 písm. a) bodoch ii) až v) a v bode 3 písm. b) bodoch i) až iv) prílohy I k vykonávacej smernici 2014/20/EÚ.
                           
                        
            
   Článok 2
   Toto rozhodnutie sa uplatňuje od 1. januára 2016.
   Článok 3
   Toto rozhodnutie je určené členským štátom.
   
      V Bruseli 24. februára 2014
      
         
            Za Komisiu
         
         Tonio BORG
         
         
            člen Komisie
         
      
   
   
      (1)  Ú. v. ES L 193, 20.7.2002, s. 60.
   
      (2)  Rozhodnutie Komisie 2004/3/ES z 19. decembra 2003, ktorým sa povoľuje prijatie prísnejších opatrení proti určitým chorobám okrem tých, ktoré sú ustanovené v prílohách I a II k smernici Rady 2002/56/ES, v súvislosti s uvádzaním sadiva zemiakov na trh na celom území alebo časti územia určitých členských štátov (Ú. v. EÚ L 2, 6.1.2004, s. 47).
   
      (3)  Smernica Komisie 93/17/EHS z 30. marca 1993, ktorá určuje triedy Spoločenstva pre kategóriu základného sadiva zemiakov spolu s podmienkami a označovaním takýchto tried (Ú. v. ES L 106, 30.4.1993, s. 7).
   
      (4)  Vykonávacia smernica Komisie 2014/20/EÚ zo 6. februára 2014, ktorou sa určujú triedy Únie pre základné a certifikované sadivo zemiakov a podmienky a označenie vzťahujúce sa na tieto triedy (Ú. v. EÚ L 38, 7.2.2014, s. 32).
   
      (5)  Vykonávacia smernica Komisie 2014/20/EÚ zo 6. februára 2014, ktorou sa určujú triedy Únie pre základné a certifikované sadivo zemiakov a podmienky a označenie vzťahujúce sa na tieto triedy (Ú. v. EÚ L 38, 7.2.2014, s. 32).“